VšĮ „Vilties Akimirka“

Lankytojų gyvenimo kokybės vertinimo rezultatai

***32 kriterijus. Socialinių paslaugų teikėjas turi aiškią paslaugų gavėjų gyvenimo kokybės koncepciją ir vykdo veiklą, grindžiamą paslaugų gavėjų poreikių vertinimu, siekiant pagerinti jų gyvenimo kokybę.***

***Rodiklis. Tėvų ir lankytojų 2018 m. gyvenimo kokybės komponentų rezultatų vertinimo 10 balų skalėje santykis.***

Lengvesnę negalią turinčių lankytojų ir jų tėvų gyvenimo kokybės komponentų vertinimo rezultatai.

Diagramoje pavaizduoti dienos užimtumo centro lankytojų ir jų tėvų apklausos būdu gauti gyvenimo kokybės rezultatai.

Gauti rezultatai rodo aukštesnį nei vidutinį gyvenimo kokybės vertinimą. Šiek tiek geriau gyvenimo kokybę dienos užimtumo centre vertina lankytojų tėvai, kas rodo jų pasitikėjimą įstaiga ir jos darbuotojais. Asmeninį tobulėjimą ir gerovę, dienos užimtumo centre, lankytojai vertina prasčiau nei tėvai, bet palieka vietos savo gyvenimo kokybės gerinimui. Iš diagramos matyti, jog socialinės integracijos komponentas atskleidžia nepilnai patenkintą lankytojų poreikį aktyviau dalyvauti visuomenės gyvenime, dažniau lankytis viešose vietose, renginiuose. Tai yra labiausiai tobulintina sritis 2019 metais.

Sunkesnę negalią turinčių lankytojų ir jų tėvų gyvenimo kokybės vertinimo rezultatai.

Sunkesnę negalią turinčių lankytojų gyvenimo kokybė buvo vertinama stebėjimo būdu (socialiniai darbuotojai), palyginimui apklausti lankytojų tėvai, vertinimo rezultatai pavaizduoti diagramoje. Visi trys gyvenimo kokybės komponentai vertinami panašiai. Nors lankytojai patys pasakyti negali, bet dalyvaudami bendrose užimtumo veiklose, stebėdami jas, vykdami į išvykas, dažniausiai būna geros nuotaikos, kūno kalba išreiškia pozityvumą, daug šypsosi, tėvų teigimu visada noriai vyksta į dienos užimtumo centrą, iš ko sprendžiama, jog jie dienos užimtumo centre jaučiasi gerai.